‎(เมืองนั้น ที่ตั้งอยู่ที่รอยแยก ‎ของสองทะเลสองทวีป)
‎(เหมือนเพชรที่ตั้งตระหง่าน ‎ระหว่างสองไพลินและสองมรกต)
‎(เพื่อสร้างหินล้ำค่าที่สุด ‎ในแหวนของจักรวรรดิแห่งจักรวาล)
‎(ความฝันต่อคอนสแตนติโนเปิลของออสมาน)
‎เมืองเป็นของเรา
‎คอนสแตนติโนเปิล
‎ข้าจะพิชิตเจ้า...
‎ไม่เช่นนั้นเจ้าต้อง... พิชิตข้า
‎จงมา
‎ลูกชายข้า
‎ท่านพ่อ
‎คอนสแตนติโนเปิล
‎ทำไมท่านไม่เชื่อในตัวข้า
‎พวกเขาทรยศเจ้า
‎ลูกชายข้า
‎เชื่อในตัวข้า
‎นี่คือความบ้าคลั่ง
‎- ลูกชายข้า ‎- คอนสแตนติโนเปิล
‎- เมห์เหม็ด ‎- คอนสแตนติโนเปิล
‎ข้าจะพิชิตคอนสแตนติโนเปิลเหรอ
‎ไม่
‎คอนสแตนติโนเปิล
‎(ผลงานซีรีส์จาก NETFLIX)
‎ทุกจักรวรรดิมีจุดเริ่มต้น
‎ก่อร่างสร้างจากเลือด ‎เหล็ก ทรัพย์สมบัติ และชัยชนะ
‎ปี 1453 จักรพรรดิคอนสแตนตินที่ 11 แห่งโรมัน ‎และสุลต่านเมห์เหม็ดที่สองแห่งออตโตมัน
‎เปิดสงครามมหากาพย์เพื่อชิงคอนสแตนติโนเปิล
‎ทหาร 23 กองทัพพยายามเข้ายึดเมืองในตำนาน
‎ทุกกองทัพล้มเหลว
‎ในศึกนองเลือด ‎มีผู้ปกครองคนเดียวที่จะได้รับชัยชนะ
‎และเปลี่ยนแปลงหน้าประวัติศาสตร์ไปอีก 300 ปี
‎จักรวรรดิหนึ่งจะถือกำเนิดขึ้นได้ ‎อีกจักรวรรดิต้องล่มสลาย
‎คอนสแตนติโนเปิลเป็นเมืองที่ถูกกำหนด ‎ให้เป็นศูนย์กลางของโลก
‎มันคือจุดสำคัญ เอเชีย ยุโรป ทะเลดำ ‎เมดิเตอร์เรเนียน
‎กลุ่มประเทศบอลข่าน หัวเมืองอิตาลี
‎มันเหมือนมีผีเสื้อ
‎และคอนสแตนติโนเปิลคือลำตัวของผีเสื้อ
‎คอนสแตนติโนเปิลคือแนวคิด
‎มันเป็นมากกว่าจุดยุทธศาสตร์
‎มันแสดงถึงหลายๆ ชั้นของจักรวรรดิ
‎มันแสดงถึงหลายๆ ชั้นของอารยธรรม ‎ที่ถูกฝังไว้ในนั้น
‎ในเมดิเตอร์เรเนียน ‎เมืองใหญ่ที่สุดคือคอนสแตนติโนเปิลมาตลอด
‎มันถูกอ้างว่าเป็นดินแดนแห่งคำมั่นสัญญามาตลอด
‎ใครที่ครอบครองคอนสแตนติโนเปิล ‎จะเป็นผู้ปกครองโลก
‎ในปี 1451 ผู้สำเร็จราชการ ‎และผู้ปกครองคอนสแตนติโนเปิล
‎คือจักรพรรดิคอนสแตนตินที่ 11
‎มีไม่กี่คนที่บ้าอำนาจ
‎และเป็นเผด็จการมากกว่า ‎จักรพรรดิโรมันตะวันออก
‎พวกเขาอยู่ตรงกลางระหว่างสวรรค์ ‎ระหว่างพระเจ้าและมนุษย์
‎พวกเขาคือมือขวาของพระเจ้าบนโลก
‎คอนสแตนตินที่ 11 เขากล้าหาญมาก
‎หลักการของเขาต่อเมืองนี้ คือเขายอมเสียสละ
‎ทุกอย่างจริงๆ ‎เพื่อการดำรงไว้ซึ่งคอนสแตนติโนเปิล
‎ทหาร 23 กองทัพพยายาม ‎เข้ายึดเมืองกำแพงในตำนาน
‎และล้มเหลว
‎ภัยคุกคามครั้งใหญ่ที่สุด ‎ของแผ่นดินโรมัน 1,100 ปี
‎คือศัตรูตลอดกาลของพวกเขา ชาวออตโตมัน
‎เหล่าอดีตขุนศึกพเนจรชาวอานาโตเลีย ‎ผู้สร้างจักรวรรดิที่รุ่งเรือง
‎มุ่งหน้ามาไกลถึงยุโรปตะวันออก
‎การตายของสุลต่านออตโตมันมูราดที่สอง ‎ในปี 1451 ทำให้เกิดเหตุการณ์ต่อเนื่อง
‎ที่จะนำชาวออตโตมันและชาวโรมัน ‎ไปสู่ชนวนสงครามในไม่ช้า
‎ห่างไปราว 300 กิโลเมตร ลูกชายสุลต่านมูราด ‎เมห์เหม็ดที่สอง
‎ทำหน้าที่เป็นผู้ครองเมืองมานีซาในจังหวัดอีเจียน
‎(จังหวัดอีเจียน ‎สองปีครึ่งก่อนการล้อมเมือง)
‎มกุฎราชกุมารผู้นี้ใช้ชีวิตกึ่งเนรเทศอยู่หลายปี
‎หลังจากการไม่ลงรอยกับราชสำนักของพ่อเขา
‎เจ้าชาย
‎ข้ากำลังจะเน่าตายในจังหวัดนี้
‎เจ้าชายของข้า
‎ตอนอเล็กซานเดอร์มหาราชอายุเท่าข้า
‎เขาพิชิตดินแดนนี้ทั้งหมด
‎เจ้าชายของข้า
‎ว่าไง อำมาตย์ซากาโนส มีอะไร
‎ท่านพ่อของท่าน
‎มีข่าวลือบางอย่าง
‎ว่ามหาเสนาบดีและคนอื่นในราชสำนักสุลต่าน ‎กำลังหารือแผน
‎หารัชทายาท
‎ก็แน่อยู่แล้ว
‎เศษสวะจอมหลอกลวง
‎เขาคงไม่ต้องการอะไรไปกว่าให้ข้าหายไป
‎เตรียมม้า
‎เราต้องออกไปเมืองหลวง
‎เมห์เหม็ดออกเดินทางไปเอเดรียโนเปิล ‎เพื่อทวงบัลลังก์
‎โดยไม่มั่นใจว่าเขาจะถูกแต่งตั้งเป็น ‎สุลต่านแห่งจักรวรรดิออตโตมัน
‎หรือต้องยึดบังลังก์โดยใช้กำลัง
‎ในบัลลังก์ออตโตมัน
‎สมาชิกราชวงศ์ทุกพระองค์ ‎มีสิทธิ์เท่าเทียมกันในบัลลังก์
‎ไม่มีวิธีการตายตัวในการสืบสันตติวงศ์
‎พวกเขาต้องสู้ตัดสินกัน ‎หรือเป็นคนที่แสดงให้เห็นถึงความเป็นผู้นำ
‎มันคือการอยู่รอดของผู้เหมาะสม
‎(เอเดรียโนเปิล เมืองหลวงออตโตมัน)
‎เมห์เหม็ดพบมหาเสนาบดีของพ่อเขา ‎อำมาตย์ชานดาร์ลา ฮาลิล
‎มือขวาของสุลต่าน
‎มหาเสนาบดีคือนายกรัฐมนตรีของจักรวรรดิ
‎เมื่อมีสุลต่านองค์ใหม่ ‎รับช่วงต่อมหาเสนาบดีของพ่อ
‎มักมีการขัดแย้งกันตลอด
‎สุลต่านต้องควบคุมมหาเสนาบดีให้ได้
‎ถ้าคุณแพ้เกม คุณจะกลายเป็นสุลต่านหุ่นเชิด
‎อำมาตย์ฮาลิล
‎ผ่านมาสองสามปีแล้วตั้งแต่เราพบกันครั้งสุดท้าย
‎ข้าหวังจะเจอกันในสถานการณ์ที่ดีกว่านี้
‎มหาเสนาบดี
‎สุลต่านของข้า
‎หลังจากใช้ชีวิตในเงาของพ่อมาหลายปี
‎ความคาดหวังต่อผู้ปกครองวัย 19 ‎ก็หนักหนาสาหัส
‎เจ้าโตขึ้นตั้งแต่ข้าเจอเจ้าครั้งสุดท้าย
‎ท่านพ่อ
‎ข้าขอเจ้ามากเกินไป
‎บัลลังก์จะเป็นของเจ้า ลูกชายข้า เมื่อเจ้าพร้อม
‎อย่าทดสอบข้า เจ้าหนู
‎เขาเป็นคนหนุ่มมาก ผู้คนไม่รู้จักเขา...
‎เขาจะทำงานไหวไหม
‎บางทีเขาอาจจะไม่สามารถตามรอยพ่อของเขา ‎ซึ่งเป็นนักรบที่ดี
‎ข้าสัญญากับเจ้าว่าเวลาของเจ้าจะมาถึง
‎ท่านแม่มารา
‎แม่เลี้ยงของเมห์เหม็ด มารา บรังโควิช ‎อยู่ในหมู่พันธมิตรใกล้ชิดที่สุดในเมืองหลวง
‎ที่ร้อนใจอยากรู้ว่าสุลต่านหนุ่มจะปกครองยังไง
‎ท่านรู้ไหมว่าอเล็กซานเดอร์มหาราชพูดอะไร ‎ตอนเขาครองบัลลังก์
‎สุดท้าย เมื่อมันสิ้นสุด...
‎สิ่งที่สำคัญมีเพียงผลงานที่สร้างไว้
‎มันเป็นของเจ้า
‎เมื่อเขาได้ครองบัลลังก์จริงๆ ‎เขารู้ว่าเขาต้องส่งสัญญาณบอก
‎ว่าเขาคือทุกอย่างที่พ่อหวังให้เขาเป็น
‎แล้วเด็กคนนี้จะทำอะไร
‎เขาพูดว่า "ข้าต้องการผลงานใหญ่ที่สุดในชีวิต"
‎มันจะเป็นอะไร
‎ยึดคอนสแตนติโนเปิล
‎ความฝันของทุกคน
‎พวกเขาจะพยายามเหยียดหยามท่าน ‎ว่าเป็นเด็กที่พวกเขาจำได้ สุลต่าน
‎ใช่ ให้พยายามไปเถอะ
‎ราชสำนักของเมห์เหม็ดถูกแบ่งแยก ‎ระหว่างที่ปรึกษาหนุ่ม
‎ที่เขาพามาจากมานีซานำโดยอำมาตย์ซากาโนส
‎กับเสนาบดีอาวุโสของพ่อเขาที่เก็บงำ ‎ความสงสัยในความเป็นผู้นำ
‎ความสงสัยนั้นขยายออกนอกเมืองหลวง ‎ไปสู่ศัตรูจำนวนมากของออตโตมัน
‎ขุนศึกตุรกีคู่แข่งมาทดสอบสุลต่านวัย 19 ปี
‎บุกรุกดินแดนออตโตมันในอานาโตเลีย
‎เมห์เหม็ดและกองทัพของเขาบดขยี้กลุ่มกบฏ
‎ภัยคุกคามที่ร้ายแรงที่สุด ‎ต่อการปกครองของเมห์เหม็ดมาในปลายปี 1451
‎จากศัตรูเก่าแก่ของชาวออตโตมัน ชาวโรมัน
‎อำมาตย์ฮาซาน ‎มีข่าวอะไรจากคอนสแตนติโนเปิลไหม
‎สายลับของเจ้าว่าอะไร
‎ชาวโรมัน... ได้...
‎ส่งคำขอ
‎คำขอแบบไหน
‎พวกเขาขู่จะปล่อยโอร์ฮาน ลุงของท่าน ถ้า...
‎เราไม่ให้ค่าตอบแทนสามเท่า ‎เป็นค่ารักษาความปลอดภัยและการดูแล
‎เจ้าชายโอร์ฮานเป็นตัวแทน ‎ของประเพณีการทูตแบบไบแซนไทน์ที่ยาวนาน
‎เจ้าชายโอร์ฮานมีสิทธิ์สืบทอด ‎บัลลังก์ของเมห์เหม็ด
‎แต่ชาวโรมันกักตัวเขาไว้โดยปลอดภัย ‎ในคอนสแตนติโนเปิล
‎แลกเปลี่ยนกับค่าตอบแทนรายปีจากชาวออตโตมัน
‎เจ้าชายโอร์ฮานเป็นกรณีที่น่าสนใจ
‎เขาถูกเก็บไว้เป็นนักโทษ
‎ชาวโรมันอยากใช้เขาต่อกรกับชาวออตโตมัน
‎เมื่อเมห์เหม็ดขึ้นครองบังลังก์ เขาอายุเพียง 19
‎ไม่มีใครรู้จริงๆ ว่าเขาจะเป็นผู้ปกครองแบบไหน
‎ดังนั้นคอนสแตนตินจึงพยายามขู่เขา
‎มันเป็นการคุกคามเสมอ ถ้าคุณทำอะไรก้าวร้าว
‎เราจะส่งโอร์ฮานกลับไป ‎ด้วยเงินเล็กน้อย กองหนุนเล็กน้อย
‎เขาอาจโค่นบัลลังก์ของคุณได้
‎ชาวโรมันชดเชยความอ่อนแอทางกำลังทหาร
‎ดินแดน และอำนาจ
‎ด้วยความสามารถในการก่อสงครามกลางเมือง
‎ภายในจักรวรรดิออตโตมัน
‎คำถามกลายเป็นคุณจะทำยังไง ‎ในสถานการณ์แบบนี้
‎นี่เป็นช่วงเวลาหายากช่วงหนึ่ง ‎ที่คอนสแตนตินคำนวณผิดพลาดร้ายแรง
‎มันกลายเป็นความผิดพลาดใหญ่หลวง
‎ข้าจะสร้างป้อมปราการตรงนี้
‎สุลต่าน นี่ไม่ใช่การทูต มันคือการก่อสงคราม
‎เราจะควบคุมช่องแคบบอสพอรัส ‎และเรือทุกลำที่เดินทางผ่านมา
‎เพื่อตอบโต้การคุกคามของโรมัน ‎เมห์เหม็ดเปิดเผยแผนสร้างรูเมลี ฮิซารา
‎แปลตามตัวอักษรว่า ‎"ป้อมปราการในดินแดนโรมัน"
‎ตั้งอยู่บนจุดยุทธศาสตร์ฝั่งยุโรป ‎ของช่องแคบบอสพอรัส
‎ป้อมปราการนี้ตัดช่องทางเสบียง ‎และการช่วยเหลือทางทหาร
‎จากพันธมิตรโรมันในทะเลดำ
‎ป้อมปราการถูกตั้งชื่อเล่นอย่างเป็นลางว่า ‎มีดปาดคอ
‎สุลต่าน ข้าเร่งให้ท่านทบทวน
‎การสร้างป้อมปราการบนฝั่งโรมันจะยั่วยุพวกเขา
‎ทุกอย่างในกำแพงของคอนสแตนติโนเปิล ‎เป็นของชาวโรมัน
‎ทุกอย่างนอกกำแพงนั้นเป็นของข้า
‎ชานดาร์ลาไม่ชอบความคิดนี้เพราะเขาพูดว่า
‎เขาบอกว่า "ฟังนะ ฝ่าบาท
‎ชาวยุโรปรวมตัวกันต่อต้านเราได้
‎พระสันตะปาปาส่งกองทัพต่อต้านเราได้
‎แล้วขณะที่พยายามพิชิตคอนสแตนติโนเปิล ‎เราอาจสูญเสียทุกอย่าง"
‎แล้วเมห์เหม็ดก็บอกว่า "ไปให้พ้น"
‎มีดปาดคอสร้างเสร็จสมบูรณ์ภายในสี่เดือนครึ่ง ‎อย่างน่าประหลาดใจ
‎ทำให้ชาวออตโตมันและชาวโรมัน ‎เข้าใกล้สงครามมากขึ้นอีกขั้น
‎จักรพรรดิคอนสแตนตินส่งทูต ‎ไปที่ราชสำนักของเมห์เหม็ด
‎เพื่อคัดค้านการก่อสร้างป้อมปราการ
‎ทูตบางคนพูดว่า "นี่คือดินแดนโรมัน
‎อย่างน้อยพ่อของท่านมีมารยาทที่จะขออนุญาต
‎ก่อนเขาทำเรื่องแบบนี้"
‎เมห์เหม็ดส่งทูตกลับไปโดยไม่ฟังสักนิด
‎คอนสแตนตินจึงส่งผู้ส่งสารกลับไปเพิ่ม
‎ครั้งนี้เต็มไปด้วยของขวัญและพูดว่า
‎"อย่างน้อยเรามั่นใจได้
‎ว่ามันไม่ใช่การประกาศโจมตี ‎คอนสแตนติโนเปิลใช่ไหม"
‎(คอนสแตนติโนเปิล ‎เมืองหลวงของจักรวรรดิโรมันตะวันออก)
‎เมห์เหม็ดตัดหัวที่ปรึกษา ‎และให้คอนสแตนตินคิดเอาเอง
‎เราปลอดภัย
‎- เราปลอดภัย ‎- ปล่อยไปโดยไม่โต้ตอบไม่ได้
‎เราต้องตอบโต้
‎เราต้องให้บทเรียนเจ้าเด็กนั่น
‎เขาจะได้ลิ้มรสการตบหน้าของโรมัน
‎แล้วใครจะเป็นคนไปตบ ช่วยบอกที
‎เจ้าเหรอ
‎เมห์เหม็ดเป็นภัยอันตราย ‎แต่การใช้กำลังไม่ใช่คำตอบ
‎เราต้องหลีกเลี่ยงการเผชิญหน้าจนกว่า ‎การช่วยเหลือจากคาทอลิกจะมาถึงจากยุโรป
‎ถ้าชาวคาทอลิกเป็นความหวังเดียวของเรา ‎เราก็หายนะแล้ว
‎มือขวาของคอนสแตนตินคือลูคาส โนตาราส
‎เขามีตำแหน่งแกรนด์ดยุก
‎ซึ่งเท่ากับเสนาบดีออตโตมันหรือนายกรัฐมนตรี
‎ข้าอยากเห็นผ้าโพกหัวของสุลต่าน ‎ดีกว่าหมวกพระราชาคณะในกำแพงนี้
‎คอนสแตนติโนเปิลเป็นศูนย์กลาง ‎ของศาสนาคริสต์นิกายออร์ทอดอกซ์
‎เช่นเดียวกับชาวเมืองส่วนใหญ่ ‎และราชสำนักของจักรพรรดิ
‎โนตาราสเป็นชาวกรีก ‎และชาวคริสต์นิกายออร์ทอดอกซ์
‎และไม่เชื่อในศาสนจักรนิกายคาทอลิกยุโรป
‎ความแตกแยกที่ย้อนกลับไปสี่ศตวรรษ
‎เมื่อเผชิญหน้ากับการคุกคามของออตโตมัน
‎เมืองก็ต้องการทหารและเรือ ‎จากพระสันตะปาปาอย่างเต็มที่
‎เราคือพี่น้องในพระเนตรของพระเจ้า
‎ตอนนี้ เรามีทูตที่ส่งไปวาติกัน
‎และทุกราชสำนักของยุโรป
‎เพื่อรับประกันความช่วยเหลือในการปกป้องเมือง
‎บัดนี้... มีกองทหารเจนัวมุ่งหน้ามาที่เมืองแล้ว
‎กองทัพแรกในหลายกองทัพ
‎ด้วยความกรุณาของพระเจ้า ‎พระสันตะปาปาจะส่งกองทหารในไม่กี่สัปดาห์
‎จักรพรรดิจงเจริญ
‎โนตาราสคือคนที่มั่งคั่งที่สุดในคอนสแตนติโนเปิล
‎ด้วยผลประโยชน์ธุรกิจ ‎ที่ขยายตัวจากอานาโตเลียไปอิตาลี
‎ไม่มีใครที่ต้องสูญเสียในสงครามกับออตโตมัน ‎มากไปกว่าเขา
‎ส่งนี่ไปให้สหายตุรกีของเรา
‎(เซลิมเบรีย 72 กม. นอกคอนสแตนติโนเปิล)
‎เจ้าคนปลิ้นปล้อน โลภมาก
‎อำมาตย์ฮาลิล
‎ชานดาร์ลา ฮาลิลคือมหาเสนาบดี ‎และมีประสบการณ์เป็นรัฐบุรุษอาวุโส
‎รู้จักกันในชื่อฮาลิล ชาวกรีก
‎เพราะเขาไม่อยากให้ ‎เมห์เหม็ดพิชิตคอนสแตนติโนเปิลจริงๆ
‎เขาคิดว่ามันไม่เป็นประโยชน์
‎หรือเขาอาจถูกติดสินบนจากชาวกรีก ‎ให้เบี่ยงเบนความสนใจเมห์เหม็ด
‎ข้าดีใจที่เจ้ามาได้ อำมาตย์
‎แต่จากสีหน้าเจ้า เจ้าไม่ได้มาพร้อมข่าวดี
‎สุลต่านจะไม่เปลี่ยนใจ
‎สงครามแย่สำหรับเราทุกคน...
‎และผลประโยชน์ของเจ้าในเมือง
‎สันติภาพมีกำไรมากกว่า
‎เขาโอหัง หนุ่ม
‎มุ่งมั่นจะพิชิตตะวันตก
‎อย่างที่อเล็กซานเดอร์พิชิตตะวันออก
‎ลูคาสอาจเป็นคนที่ร่ำรวยที่สุดในบอลข่าน
‎เขาพยายามเข้าทุกฝ่าย
‎มีการพูดกันหนาหูว่าจักรพรรดิ ‎ปล่อยตัวเจ้าชายโอร์ฮาน
‎จักรพรรดิตั้งใจจะมอบอาวุธให้เขา
‎ด้วยขวดไวน์เหรอ
‎บอกสุลต่านของเจ้าว่าจักรพรรดิต้องการสันติภาพ ‎กับชาวออตโตมันมากกว่า
‎ข้าจะจัดการให้แน่ใจ
‎แล้วเราจะหลีกเลี่ยงสงครามกันได้
‎แต่...
‎ถ้าสุลต่าน... ดื้อรั้นที่จะยึดเมือง...
‎ข้าก็ไม่อยากคิดว่าเจ้าจะตายข้างเขา
‎ในสงครามที่หลีกเลี่ยงได้ง่าย
‎แต่ถ้ามันเป็นไปอีกทางหนึ่ง...
‎ข้าจะเตรียมที่นั่งแถวหน้า ‎ไว้ดูการประหารเจ้า...
‎สหายเก่าแก่ของข้า
‎ข้าน่าจะตัดหัวเขาเพราะเรื่องนี้
‎- สุนัขทรยศ ‎- เมห์เหม็ด อดทนไว้
‎ความอดทนบัดนี้ไม่มีค่าใดๆ กับข้าแม้เพียงนิด
‎ตอนนี้มันฉลาดกว่าที่จะเก็บเขาไว้ใกล้ๆ
‎คิดถึงความสำคัญของช่วงสืบทอดบัลลังก์
‎สำหรับสุลต่านพระองค์ใหม่ที่ไม่เคยถูกทดสอบ
‎การเข้ามาเริ่มยิงคน ประหารคน ‎ทันทีที่ขึ้นครองราชย์
‎มันจะไม่ทำให้คุณมีเพื่อนเยอะ
‎ดังนั้นอีกนัยหนึ่ง มันคือการตัดสินใจเชิงยุทธวิธี
‎คุณใช้เขาเท่าที่เขามีประโยชน์ ‎และถ้าเขาพิสูจน์ว่ามีประโยชน์ เยี่ยม
‎ถ้าเขาไม่มีประโยชน์ ก็กำจัดเขาในที่สุด
‎เจ้าอาจใช้ความเลินเล่อของเขา...
‎เป็นข้อได้เปรียบของเจ้าได้
‎เจ้านายเจ้าอยู่ไหน อำมาตย์ฮาลิล
‎อำมาตย์ซากาโนส...
‎มันหมายความว่าอะไร
‎สุลต่านเรียกเจ้าไปเข้าเฝ้าที่วัง
‎- ตอนนี้เหรอ ‎- เดี๋ยวนี้ อำมาตย์ฮาลิล
‎- ข้าขอเวลาแต่งตัวสักครู่ ‎- ได้สิ
‎สุลต่าน เรานำตัวอำมาตย์ฮาลิลมาแล้ว
‎สุลต่านของข้า
‎ข้าขอพูดได้หรือไม่
‎นี่มันอะไร
‎มันคือ...
‎มันเป็นธรรมเนียมที่จะนำของขวัญมา ‎ตอนถูกสุลต่านเรียกกลางดึก
‎ข้าไม่ต้องการทองของเจ้า อำมาตย์ ‎ข้าต้องการให้เจ้าฟังข้า
‎ลุกขึ้น
‎ข้า... เพิ่งตื่นจากฝัน
‎ข้าเห็นท่านพ่อของข้า
‎บรรพบุรุษของข้า
‎ออสมาน
‎พวกเขาแสดงถนนข้างหน้าให้ข้าเห็น
‎มันนำข้าไปสู่คอนสแตนติโนเปิล
‎ประตูของเมืองเปิดออก
‎ข้าเดินตรงไปหาที่อายาโซเฟีย...
‎และที่นั่น...
‎ข้าเห็นแอปเปิลแดง
‎มันถูกมอบให้ข้า
‎เจ้าเข้าใจ อำมาตย์
‎พระอัลเลาะห์...
‎ส่งนิมิตให้ข้า
‎พระองค์...
‎ทรงบัญชาข้าให้ยึดคอนสแตนติโนเปิล
‎ข้าไม่มีทางเลือก ‎นอกจากเชื่อฟังพระประสงค์ของพระองค์
‎มีคำพยากรณ์ว่าคอนสแตนติโนเปิลคือแอปเปิลแดง
‎และจะมี... นักรบมา แล้วเขาจะยึด
‎ศูนย์กลางของศาสนาคริสต์นิกายออร์ทอดอกซ์ ‎และแย่งชิงมันจากชาวคริสต์
‎และนำมันกลับบ้านไปยังโลกอิสลาม
‎ในนิมิตของข้า เจ้าอยู่ข้างข้าด้วย อำมาตย์
‎อาจารย์ผู้อุทิศตน ‎ข้าราชบริพารผู้จงรักภักดีของข้า
‎ผู้บัญชาการกองทัพที่น่าหวาดหวั่นของข้า
‎และภักดีกับโชคชะตาของเราอย่างที่สุด
‎ข้าคือสิ่งเหล่านั้นทั้งหมด
‎งั้นเจ้าก็จะสนับสนุนข้าในภารกิจนี้
‎เมห์เหม็ดเล่นอย่างชาญฉลาด
‎เขาทำให้อำมาตย์สบายใจได้
‎เขาจึงสามารถใช้อำมาตย์ได้
‎ในฐานะมหาเสนาบดี อำมาตย์ชานดาร์ลา ฮาลิล ‎คือคนที่มีอำนาจมากที่สุดเป็นอันดับสอง
‎ในจักรวรรดิออตโตมัน
‎สุลต่านหนุ่มต้องการ ‎ความสนับสนุนเต็มกำลังจากเขา
‎เพื่อโจมตีคอนสแตนติโนเปิล
‎ข้ารู้ว่าข้าไว้ใจเจ้าได้จริงๆ อำมาตย์
‎พักผ่อนให้เต็มที่
‎เครื่องจักรสงครามออตโตมันเดินหน้าเต็มกำลัง
‎ภายในหกเดือน ‎เมห์เหม็ดรวบรวมกองทัพ 80,000 นาย
‎พร้อมเดินทัพไปยังคอนสแตนติโนเปิล
‎กองทหารของเมห์เหม็ดเข้ายึดและทำลาย
‎ด่านหน้าที่เหลืออยู่ไม่กี่แห่งของโรมัน ‎นอกคอนสแตนติโนเปิลอย่างรวดเร็ว
‎ทำให้จักรพรรดิยิ่งห่างจากกำลังเสริม
‎อาวุธเสริมชิ้นใหญ่ที่สุด ‎ของเครื่องจักรสงครามออตโตมัน
‎ยังไม่มาถึง
‎ชื่อเสียงของเจ้านำหน้าเจ้า โอร์บาน
‎ข้าได้ยินเรื่องปืนใหญ่ของเจ้ามามาก
‎ครับ ท่านสุลต่าน ‎คำว่า "ปืน" มิอาจบรรยายอาวุธล่าสุดของข้าได้
‎ท่านต้องการกระสุนขนาดใหญ่เพื่อล้ม ‎กำแพงเทออดอซิอุสของคอนสแตนติโนเปิล
‎ข้ารู้จักกำแพง แล้วข้ารู้จุดอ่อนของมันด้วย
‎ท่านพ่อ มันอยู่ในนี้
‎ท่านพ่อ
‎ข้าขออภัย ฝ่าบาท
‎ขออนุญาตได้ไหม
‎นี่
‎นี่คือปืนใหญ่ใหม่ของข้า
‎มันยาวแปดเมตร
‎ใหญ่ที่สุดที่เคยออกแบบ
‎และข้าเรียกมันว่าบาสซิลิก้า
‎- เจ้าสร้างมันได้เหรอ ‎- ครับ
‎ครับ สุลต่าน
‎มันยิงกระสุนปืนใหญ่ ‎เส้นผ่าศูนย์กลางสองเมตรครึ่ง
‎ปืนลำนี้จะยิงทะลุกำแพงของบาบิโลน
‎แต่ข้าก็รู้ว่าท่านไม่ได้ชิงชังชาวบาบิโลน
‎- เจ้าเป็นชาวฮังการีเหรอ ‎- ครับ
‎- แล้วเป็นชาวคริสต์ใช่ไหม ‎- ครับ
‎ทำไมเจ้าไม่เสนอสิ่งประดิษฐ์นี้ให้คอนสแตนติน
‎มันมีราคาสำหรับความรู้ของข้า
‎จักรพรรดิไม่สามารถจ่ายได้
‎และแน่นอน
‎ท่านคือผู้ปกครองที่แท้จริงของแผ่นดินนี้
‎ชายหนุ่มคนนี้คือใคร
‎ยาคอบ ลูกชายและเด็กฝึกงานของข้า
‎คนเดียวที่รู้จักปืนพวกนี้ดีเท่าข้า
‎วันหนึ่ง เขาจะสร้างปืนใหญ่ที่ใหญ่กว่าบาสซิลิก้า
‎แล้วเจ้าต้องการราคาเท่าไหร่
‎อ๋อ 10,000 ดูแคต
‎เจ้าเองก็กล้ามากนะ สหายข้า
‎ในตอนนั้น อาวุธปืนในสมรภูมิมีมาหลายทศวรรษ
‎แต่ปืนใหญ่ขนาดเท่านี้ ‎เป็นสิ่งที่เกินจินตนาการของคนส่วนใหญ่
‎โอร์บานจึงไปหาผู้คนมากมายทั่วโลก
‎เสนอบริการของเขาในฐานะนักสร้างปืนใหญ่
‎ถ้าปืนนี้ทำลายกำแพงของคอนสแตนติโนเปิลได้ ‎อย่างที่เจ้าว่า
‎ข้าจะจ่ายให้เจ้าสี่เท่า
‎เงื่อนไขเดียวของข้าคือมันต้องพร้อม ‎และอยู่บนสมรภูมิในสามเดือน
‎ดึง
‎วิสัยทัศน์ในการสร้างอาวุธแบบนี้ไม่ธรรมดา
‎ไม่ธรรมดาเลย ‎เพราะอาวุธปืนยุคแรกๆ มีแนวโน้มจะระเบิด
‎ดังนั้นถ้าคุณคิดว่ามันคืออะไร ‎มันคือท่อโลหะขนาดใหญ่
‎ที่คุณใส่ดินปืนจำนวนมากลงไปแล้วจุดไฟ
‎เพื่อขับดันออก
‎มันมีแนวโน้มระเบิดใส่หน้าคุณ ‎พอๆ กับที่จะระเบิดใส่ศัตรู
‎ของขนาดมหึมานี้ ปืนใหญ่ที่ใหญ่ที่สุดที่เคยถูกสร้าง ‎เพื่อการนั้น
‎เมื่อพวกเขายิงมัน สัตว์จะล้มตายในทุ่ง
‎แล้วผู้หญิงก็จะคลอดลูกทันที
‎ไม่มีใครได้ยินอะไรแบบนี้มาก่อน ‎และกระสุนลอยไปกิโลเมตรกว่าๆ
‎มันคือสิ่งที่น่าประหลาดใจ
‎สุดยอดปืนของเมห์เหม็ดคือการปฏิวัติ...
‎แต่คอนสแตนตินก็มีอาวุธลับของเขาเอง
‎ทหารรับจ้างเจนัว โจวันนี เจียสทินีอานี ลองโก
‎เขาคือผู้กล้า บุคคลที่เกเร
‎และเขาเป็นที่รู้จักในฐานะผู้เชี่ยวชาญ ‎ด้านการปกป้องกำแพงเมือง
‎เขาเป็นโจรสลัด ‎และโจมตีเรือจากอียิปต์เป็นพิเศษ
‎จนถึงขนาดที่ว่าผู้ครองนครเจนัว
‎ตั้งข้อหาเอาผิดกับเขา
‎และเขาหนี เขาจึงไม่ถูกดำเนินคดี
‎เขาเสนอบริการของเขาให้จักรพรรดิ
‎จดหมายเหตุบอกว่าจักรพรรดิสัญญา ‎ว่าจะให้เกาะเลมนอสกับเขา
‎ไง เจียสทินีอานี
‎ข้ายินดีต้อนรับเจ้ากับกองทหาร
‎แล้ว...
‎เจ้าศึกษา...
‎สถานการณ์ของเราแล้ว
‎ใช่ ข้าศึกษามาแล้ว
‎เจ้าคิดว่าไง
‎จากการคำนวณของข้า
‎ท่านมีทหารน้อยกว่า 7,000 นาย
‎มันไม่ดีแน่นอน ‎แต่ข้าเชื่อมั่นในความสวามิภักดิ์ของเจ้า...
‎"ความสวามิภักดิ์" เหรอ
‎เจ้า...
‎ด้วยการสนับสนุนที่เชื่อใจได้ของเจ้า ‎เราจะเอาชนะชาวออตโตมัน
‎ข้าจะออกคำสั่งให้เจ้า ‎เป็นหัวหน้าของกองกำลังภาคพื้นดิน
‎มีกำแพงยาว 22 กิโลเมตรให้คุ้มกัน จักรพรรดิ
‎ใช่
‎แต่...
‎ข้าส่งทูตไปหาพันธมิตรทุกคนในยุโรปแล้ว
‎กำลังเสริมจากพระสันตะปาปา ‎หวังว่าจะมาถึงโดยเร็ววัน
‎แล้วสถานการณ์เราจะดีขึ้น
‎ข้าขออภัย...
‎แต่ในสายงานของข้า
‎ความหวังจะทำให้ท่านถูกฆ่า
‎ถ้าท่านอยากได้ความเชื่อใจจากข้า
‎จะด้วยเงินหรืออะไรก็ตาม
‎ท่านต้องเชื่อใจข้าก่อน
‎จักรพรรดิ
‎ลอร์ดเจียสทินีอานี...
‎ชะตากรรมของเมืองนี้อยู่ในมือเจ้า
‎สบายใจได้ ฝ่าบาท
‎ชาวออตโตมันไม่ชอบการล้อมเมืองนานๆ
‎แล้วเรามีกำแพงที่สวยงามขนาดใหญ่
‎นายท่าน มันเป็นอย่างที่ท่านสงสัย
‎จักรพรรดิให้ชาวเจนัวดูแลการปกป้องเมือง
‎(สามสัปดาห์ก่อนการล้อมเมือง)
‎เดือนมีนาคม ปี 1453
‎ชาวออตโตมันเริ่มเดินทัพ 238 กิโลเมตร ‎ไปคอนสแตนติโนเปิล
‎กองทัพออตโตมันเป็นส่ิงที่เติบโตและมีพลัง
‎พวกเขามีเอกภาพในการบัญชาการ ‎ซึ่งชาวยุโรปไม่มี
‎เมื่อกองทัพผู้ทำสงครามศาสนา ‎เข้าโจมตีชาวออตโตมัน
‎พวกเขาแทบไม่ฟังผู้บัญชาการสูงสุด
‎ทุกหน่วยทำสิ่งที่อยากทำ
‎ทุกคนไล่ตามเกียรติยศสูงสุด
‎แต่กองทัพออตโตมันมีกองบัญชาการกลาง
‎จริงๆ แล้วไม่มีใครในบอลข่านที่หยุดพวกเขาได้
‎นักรบที่น่าหวาดกลัวที่สุดในกองทัพของเมห์เหม็ด ‎คือองครักษ์สุลต่าน
‎อดีตทาสชาวคริสต์ ถูกพามาตั้งแต่เด็กๆ
‎เปลี่ยนศาสนาเป็นอิสลาม ‎และฝึกฝนเป็นกองกำลังพิเศษชั้นสูงของสุลต่าน
‎ในช่วงปี 1300 ‎เชลยเหล่านี้กลายเป็นกองทัพหลัก
‎ที่ไม่เคยสลายตัว พวกเขาอยู่ที่นั่นเสมอ ‎พวกเขาพร้อมต่อสู้เสมอ
‎นั่นคือกองทัพหลักทัพแรกในยุโรป ‎มันไม่เคยเกิดขึ้นมาก่อน
‎พวกเขากลายเป็นกระดูกสันหลังของจักรวรรดินี้
‎กองทัพออตโตมันมาถึงชายขอบคอนสแตนติโนเปิล
‎ในวันอีสเตอร์ วันศักดิ์สิทธิ์ที่สุด ‎ในโลกของชาวคริสต์
‎พอคุณมองข้ามกำแพงนี้ไป
‎คุณจะเห็นสิ่งที่คงเป็นภาพที่เหลือเชื่อ
‎ไม่เคยมีกองทัพอาชีพเดินไปมาแบบนี้ ‎ตั้งแต่ยุคโรมัน
‎กองทัพนี้คงต้องดูน่ากลัวเป็นพิเศษ
‎ผมนึกไม่ออกด้วยซ้ำว่าคอนสแตนตินรู้สึกยังไง
‎ข้าหวังว่าวันนี้จะไม่มาถึง
‎วันนี้จะมาถึงอยู่เสมอ จักรพรรดิ
‎สิ่งที่เราทำพรุ่งนี้ต่างหาก ที่จะสำคัญ
‎เมห์เหม็ดเดินอยู่บนสมรภูมิ
‎ที่ที่ทหาร 23 กองทัพ รวมถึงทหารของพ่อเขา ‎พยายามยึดเมืองและล้มเหลว
‎ยังไม่มีใครรู้โชคชะตาของเขา
‎มีฮะดิษอยู่บทหนึ่งที่เป็นที่นิยม
‎ฮะดิษคือสุภาษิตของนบีมูฮัมหมัด
‎และมันกล่าวว่า "ลทัฟทาฮาน อคอสทานทีนีอาทู"
‎"แน่นอน เจ้า ประเทศอิสลาม ‎จะพิชิตคอนสแตนติโนเปิล"
‎"ฟลาน เม อาลามรยู อามรยูฮา"
‎"และผู้บัญชาการของมันจะวิเศษยิ่งนัก ‎ผู้บัญชาการของประเทศนั้น"
‎"วาลาเน อาม อัลเจโช ดาเลกา อัลเจช"
‎"กองทัพก็จะวิเศษน่าทึ่งยิ่งนัก
‎กองทัพของประเทศนั้น"
‎ฉากพิเศษนี้ ที่วันหนึ่งจะมีผู้บัญชาการผู้ยิ่งใหญ่
‎จะมาพิชิตคอนสแตนติโนเปิล
‎เริ่มสำคัญกับเมห์เหม็ด
‎พระบิดา พระบุตร และพระจิต
‎เราจะต้องการมากกว่านั้น คุณพ่อ
‎ท่านหญิง
‎ท่านคือลูกสาวของจอร์จ สแฟรนต์เซส
‎ข้าชื่อเธอร์มา
‎หากท่านอยากจะเรียก
‎ข้าไม่เคยเห็นคนมากมายขนาดนี้ในที่เดียว
‎ดูเหมือนสุลต่านมุ่งมั่นจะทำการสู้รบ
‎แต่พวกเขาต้องผ่านกำแพงเหล่านี้ก่อน
‎คนจำนวนมากจะตาย
‎ข้าไม่ได้คิดจะตาย
‎(วันที่ 6 เมษายน ปี 1453)
‎ในวันที่ 6 เมษายน เมห์เหม็ดส่งข้อเสนอ ‎สงบศึกสุดท้ายให้จักรพรรดิคอนสแตนติน
‎การล้อมเมืองถูกกำหนด ‎โดยแบบแผนวัฒนธรรมที่แตกต่าง
‎และแบบแผนวัฒนธรรมบางอย่างนี้ ‎ก็เป็นเรื่องเฉพาะอิสลาม
‎มีกฎสงครามหลายข้อ ‎ในคัมภีร์อัลกุรอานที่กำหนด...
‎วิธีที่เราควรปฏิบัติกับข้าศึก ‎เราจึงให้โอกาสพวกเขา
‎ให้พวกเขาเปลี่ยนใจ
‎เราต้องให้โอกาสพวกเขาเจรจาข้อตกลงใหม่
‎เราให้โอกาสพวกเขาหลุดพ้น
‎จากการนองเลือดที่อาจเกิดขึ้นได้
‎ฝ่าบาทของเรา สุลต่านเมห์เหม็ดผู้เมตตา ‎จะไว้ชีวิตชาวเมืองของเมืองนี้
‎และไม่ทำร้ายครอบครัวของพวกเขา
‎ไม่ทำลายสิ่งของของพวกเขา
‎หากท่านยอมแพ้โดยสมัครใจ
‎ประชาชนของคอนสแตนติโนเปิล ‎จะรักษาทรัพย์สมบัติของพวกเขาไว้
‎จะไม่มีการปล้น
‎เพื่อเป็นการตอบแทน
‎ท่านจะเปิดประตูเมือง
‎และจูบพระหัตถ์สุลต่านของเรา
‎สุลต่านเมห์เหม็ด ‎จะเป็นผู้ปกครองเดียวของชาวโรมัน
‎เราใกล้จะได้รู้ว่าจักรพรรดิรักเมือง ‎พอที่จะตายเพื่อมันไหม
‎พวกเขาปฏิเสธข้อเสนอ สุลต่าน
‎เตรียมปืนใหญ่
‎เตรียมพร้อม ทหาร
‎- เตรียมปืนใหญ่ ‎- เตรียมปืนใหญ่
‎พร้อม
‎ยิง
‎คำบรรยายโดย วรากรณ์ จันทา